b'\n_START_ARTICLE_\nOsrednjeslovenska statisti\xc4\x8dna regija\n_START_PARAGRAPH_\nOsrednjeslovenska statisti\xc4\x8dna regija je ena od dvanajstih statisti\xc4\x8dnih regij Slovenije.\n_START_SECTION_\nOsrednjeslovenska statisti\xc4\x8dna regija v besedi\n_START_PARAGRAPH_\nPo svoji legi je to sredi\xc5\xa1\xc4\x8dna, po gostoti prebivalcev najgosteje naseljena, po \xc5\xa1tevilu prebivalcev najve\xc4\x8dja, po povr\xc5\xa1ini pa na\xc5\xa1a druga najve\xc4\x8dja statisti\xc4\x8dna regija.  _NEWLINE_V osrednjeslovenski statisti\xc4\x8dni regiji je v 2016 \xc5\xbeivela \xc4\x8detrtina prebivalcev Slovenije (26\xc2\xa0%). Povpre\xc4\x8dna starost prebivalcev je bila tukaj najni\xc5\xbeja (41,5 leta). Gostota prebivalstva je bila tukaj najve\xc4\x8dja (231 prebivalcev na km\xc2\xb2). Povpre\xc4\x8dna starost matere ob rojstvu prvega otroka je bila tukaj najvi\xc5\xa1ja (30,1 leta). 8 od 10 otrok, starih 1\xe2\x80\x935 let, je bilo vklju\xc4\x8denih v vrtce. Po dele\xc5\xbeu prebivalcev (25\xe2\x80\x9364 let) z vi\xc5\xa1je\xc5\xa1olsko ali visoko\xc5\xa1olsko izobrazbo (bilo jih je ve\xc4\x8d kot tretjino) je bila ta regija prva med preostalimi. Prebivalci te regije so poleg prebivalcev gorenjske regije ocenili zadovoljstvo s svojim \xc5\xbeivljenjem z najvi\xc5\xa1jo povpre\xc4\x8dno oceno (7,3 od 10). Stopnja brezposelnosti (6,5\xc2\xa0%) je bila tukaj ni\xc5\xbeja od slovenskega povpre\xc4\x8dja. Velika ve\xc4\x8dina delovno aktivnih prebivalcev te regije je tudi delala v tej regiji (91\xc2\xa0%). Po vi\xc5\xa1ini povpre\xc4\x8dne mese\xc4\x8dna neto pla\xc4\x8de zaposlenih v tej regiji je bila ta regija prva od dvanajstih (1.118 EUR).   _NEWLINE_Osrednjeslovenska statisti\xc4\x8dna regija je ustvarila skoraj 37\xc2\xa0% nacionalnega BDP oz. ve\xc4\x8d kot 27.600 EUR na prebivalca. Ta regija je bila prva po \xc5\xa1tevilu podjetij (tukaj je bila tretjina vseh podjetij v Sloveniji) in tudi dele\xc5\xbe hitrorasto\xc4\x8dih podjetij je bil tukaj najve\xc4\x8dji (32\xc2\xa0%; v njih je delalo skoraj 23.600 oseb). Prebivalci te regije so vozili povpre\xc4\x8dno najmlaj\xc5\xa1e osebne avtomobile (9,3 leta). 95\xc2\xa0% stanovanj v tej regiji je imelo primerno ogrevanje in dovolj svetlobe. \xc5\xa0tevilo preno\xc4\x8ditev turistov sicer v tej regiji ni bilo najvi\xc5\xa1je, bilo pa je med njimi najve\xc4\x8d preno\xc4\x8ditev tujih gostov, 94\xc2\xa0%.\n_START_SECTION_\nOsrednjeslovenska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=273&tag=2728&cba=0.5,0.9,1,4.9,5,9.9,10,60.9&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1" _NEWLINE_Vir: Statisti\xc4\x8dni urad Republike Slovenije'